“KE TSWALETŠWE sona se gomme ke sona se ke se tletšego lefaseng, gore ke hlatsele therešo.” (Bala Johane 18:33-37.) Jesu Kriste o boditše Mmušiši wa Judea wa Moroma mantšu a ge a be a mo sekiša. Jesu o be a sa tšwa go mmotša gore ke yena kgoši. Nywaga e mentši ka morago, moapostola Paulo o ile a bolela ka mohlala wo wa Jesu wa go ba le sebete, “yoo bjalo ka hlatse a dirilego boipolelo bjo bobotse bja phatlalatša pele ga Pontio Pilato.” (1 Tim. 6:13) Ruri ka dinako tše dingwe go nyakega sebete se segolo gore re be ‘dihlatse tše di botegago le tša therešo’ lefaseng le la Sathane leo le re hloilego!—Kut. 3:14. Mašaba a makatšwa ke tsela ya Jesu ya go ruta thutong ye. O ruta bjalo ka motho yo a nago le matla a taolo, e sego bjalo ka baetapele bodumedi. Mohlomongwe ba bantši bao ba bego ba mo theeditše e ba barutiwa ba gagwe.